Tentera Darat Ke-6 Panzer

Tentera Darat Ke-6 Panzer (6. Panzer-Armee) adalah sebuah formasi Tentera Darat Jerman, dibentuk pada musim gugur 1944. Tentera Darat Ke-6 Panzer adalah yang pertama digunakan sebagai pasukan ofensif semasa Pertempuran Bulge, dimana ia beroperasi sebagai elemen paling utara dari serangan Jerman. Ketumbukan ini kemudiannya dipindahkan ke Hungary pada awal tahun 1945 dan digunakan sebagai gerakan ofensif dan defensif disana. Pertempuran terakhir Tentera Darat Ke-6 Panzer telah dilakukan di Austria sehingga tumbangnya Jerman Nazi, dimana ketumbukan ini telah hilang semangat sepenuhnya. Saki baki ketumbukan akhirnya menyerah kalah kepada Tentera Darat A.S. Panglima Panzer Ke-6, SS-Oberstgruppenführer Josef Dietrich berkata pada awal tahun 1945: "Kami memanggil diri kami "Tentera Darat Ke-6 Panzer", kerana kami hanya ada 6 Panzer (kereta kebal) yang tinggal".

Sejarah unit

Tentera Darat Ke-6 Panzer paling dikenali dengan peranan utamanya dalam Pertempuran Bulge  (16 Disember 1944 – 25 Januari 1945).  Pada 2 April 1945, ia telah dipindahkan ke Waffen-SS.  Tentera Darat Ke-6 Panzer kemudian dikenali sebagai Tentera Darat Ke-6 Panzer SS (6. SS-Panzerarmee).

Walaupun ia tidak menerima gelaran SS sehingga selepas Pertempuran Bulge, gelaran SS menjadi penggunaan umum dalam kesusasteraan sejarah tentera selepas Perang Dunia II bagi formasi ini dikumpulkan sebelum kempen itu.  Selepas Penyerangan Ardennes, Tentera Darat Ke-6 Panzer SS telah dipindahkan ke Hungary, dimana ia berjuang menentang kemaraan Tentera Merah Soviet.

Serangan Tentera Darat Ke-6 Panzer kedalam Ardennes pada Disember 1944 gagal memecahkan garisan defensif Amerika dan kehilangan masa berharga kerana gerakan defensif A.S. di lokasi seperti Monschau. Walaupun pengagihan divisyen panzer SS, Tentera Darat Ke-6 Panzer hanya mendapat penembusan kecil kedalam sektor utara defensif Kor VIII A.S. dan kemaraannya disekat oleh ketibaan bala bantuan A.S. di rusuk utara ofensif. 

Pada bulan Mac 1945, selepas kejatuhan Budapest, Tentera Darat Ke-6 Panzer SS melancarkan salah satu ofensif terakhir Jerman dalam peperangan, Operasi Frühlingserwachen disekitar Tasik Balaton. Ini merupakan cubaan untuk melindungi sumber terakhir petroleum yang dikawal oleh pihak Jerman. Ofensif itu kekurangan kejutan operasi, tetapi panglima barisan depan Soviet Fyodor Tolbukhin sedar akan kehadiran unit elite SS (Unit peribadi Hitler, iaitu Divisyen Pertama Panzer SS mengambil bahagian dalam operasi ini), dibawah arahan terus dari STAVKA Tolbukhin telah diarah menggunakan kekuatan minimum terhadap SS sehingga penyerangan balas dapat dibuat di utara Tasik Balaton. Pada 16 Mac Barisan Ke-3 Ukraine melancarkan penyerangan balas utamanya dan Joseph Goebbels mengakui dalam diarinya bahawa kegagalan telah berlaku. Tiga hari kemudian, tentera Jerman ditolak kembali dari kedudukan awal mereka. Walaupun kalah, antara Divisyen Pertama, Ke-2, Ke-9, dan Ke-12 Panzer SS, setiap divisyen masih mempunyai 31 kenderaan tempur berperisai yang berfungsi pada 15 Mac 1945, manakala Kumpulan Tentera Darat Selatan secara keseluruhannya memiliki 772 kereta kebal yang beroperasi dan meriam serangan pada 16 Mac 1945.

Bagaimanapun, tentera Jerman berpecah selepas penyerangan balas Tentera Merah Soviet dan berundur ke arah Austria untuk mempertahankan Vienna. Pada April 1945, Tentera Darat Ke-6 Panzer SS mempertahankan Vienna dari kemaraan Soviet, tetapi tidak dapat menghalang penaklukan Soviet ke atas kotaraya itu. Apabila perang berakhir pada 8 Mei 1945, Tentera Darat Ke-6 Panzer SS berada di Austria antara Vienna dan Linz, dimana ia menyerahkalah kepada tentera Soviet dan A.S.

Rujukan

Bacaan tambahan
 

Tentera Jerman
Tentera darat
Perang Dunia Kedua
Organisasi tentera
Ketenteraan
Unit kereta kebal
SS